钦定古今图书集成/明伦汇编/氏族典/第472卷 > 蔡发
## 钦定古今图书集成/明伦汇编/氏族典/第472卷 > 蔡发

按《万姓统谱》：发字神与，建阳人。博学强记，高简廓落，
不与世俗相俯仰。因去游四方，闻见益广，邃于《易》象、
天文、地理、三式之说，无所不通，而皆能计其得失。杜
门扫轨，专以教子读书为事。子元定，生十岁，即教使
读《西铭》。稍长，则示以程氏《语录》、邵氏《经世》、张氏《正蒙》，
而语之曰：“此孔、孟正脉也。”晚号牧堂老人。朱文公尝
称“发所以教其子者，不于利禄，而开之以圣贤之学。
其志识高远，非世人所及。”